## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Virovitice

### NN 138/2008 (28.11.2008.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Virovitice

VLADA REPUBLIKE HRVATSKE

3873

Na temelju članka 45. stavka 4. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), Vlada Republike Hrvatske je na sjednici održanoj 21. studenoga 2008. godine donijela

ODLUKU

O ODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA VIROVITICE

I.

Vlada Republike Hrvatske (u daljnjem tekstu: Davatelj koncesije) dodjeljuje tvrtki Agromilk d.o.o., Brezik, Brezik 51 (u daljnjem tekstu: Korisnik koncesije) koncesiju za korištenje poljoprivrednog zemljišta u vlasništvu Republike Hrvatske na području Grada Virovitice, koje je prema posjedovnom listu Područnog ureda za katastar Virovitica, Državne geodetske uprave, označeno kao:

1. Proizvodno-tehnološka cjelina

k.o. Virovitica

|  |  |  |
| --- | --- | --- |
| k.č.br. | kultura | površina (m²) |
| 3263/4 | PAŠNJAK | 7.938 |
| 3263/1 | PAŠNJAK | 6.280 |
| 3263/2 | PAŠNJAK | 6.039 |
| 3263/3 | PAŠNJAK | 6.812 |
| 3263/5 | PAŠNJAK | 7.129 |
| 3263/6 | PAŠNJAK | 8.157 |
| 3263/7 | ORANICA | 21.138 |
| 3263/9 | ORANICA | 35.923 |
| 3263/10 | ORANICA | 13.038 |
| 3263/15 | ORANICA | 18.544 |
| 3273/11 | ORANICA | 8.200 |
| 3273/12 | ORANICA | 10.107 |
| 3273/13 | ORANICA | 13.775 |
| 3273/14 | ORANICA | 8.283 |
| 3273/15 | ORANICA | 18.102 |
| 3273/16 | ORANICA | 23.101 |
| 3273/17 | ORANICA | 14.761 |
| 3273/18 | ORANICA | 26.374 |
| 3273/19 | ORANICA | 6.934 |
| 3273/20 | ORANICA | 8.452 |
| 3273/21 | ORANICA | 12.437 |
| 3273/22 | ORANICA | 8.049 |
| 3273/23 | ORANICA | 6.985 |
| 3273/24 | ORANICA | 5.107 |
| 3273/25 | ORANICA | 3.496 |
| 3312 | BARA | 26.946 |
| 3313/2 | PAŠNJAK | 283.740 |

Sveukupna površina: 615.847 m2.

Sveukupna visina godišnje koncesijske naknade iznosi: 22.611,12 kuna.

II.

Poljoprivredno zemljište u vlasništvu Republike Hrvatske koje je predmet ove Odluke daje se u koncesiju kao proizvodno tehnološka cjelina za stočarsku proizvodnju.

III.

Korisnik koncesije dužan je iskorištavati poljoprivredno zemljišta iz točke I. ove Odluke u skladu s Programom iskorištavanja poljoprivrednog zemljišta, koji čini sastavni dio ugovora o koncesiji, i to na takav način koji će osigurati najveću moguću zaštitu okoliša.

IV.

Korisnik koncesije ne može ući u posjed poljoprivrednog zemljišta koje je minirano sve dok ne bude razminirano, a troškove razminiravanja sam će snositi.

V.

Za korištenje poljoprivrednog zemljišta u vlasništvu Republike Hrvatske navedenog u točki I. ove Odluke, Korisnik koncesije dužan je plaćati Davatelju koncesije godišnju naknadu u iznosu navedenom u točki I. ove Odluke.

Dinamika plaćanja naknade za koncesiju odredit će se ugovorom o koncesiji.

VI.

Koncesija iz točke I. ove Odluke dodjeljuje se na vrijeme od 30 godina, počevši od dana sklapanja ugovora o koncesiji predmetnog poljoprivrednog zemljišta.

VII.

Dozvoljava se Korisniku koncesije postavljanje gospodarskih objekata, pomoćnih uređaja i objekata za iskorištavanje zemljišta, ako je to u skladu s dokumentima prostornog uređenja i graditeljstva.

Po isteku koncesije navedeni objekti postaju vlasništvo Davatelja koncesije.

Davatelj koncesije ima pravo tražiti da Korisnik koncesije o svom trošku ukloni postavljene gospodarske, pomoćne i druge objekte na predmetnom poljoprivrednom zemljištu.

VIII.

Ministarstvo poljoprivrede, ribarstva i ruralnog razvoja može otkazati Korisniku koncesije ugovor o koncesiji poljoprivrednog zemljišta iz točke I. ove Odluke, ako Korisnik koncesije i nakon opomene koristi predmetno poljoprivredno zemljište suprotno ugovoru i ne primjenjuje mjere i postupke predviđene propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju koncesijsku naknadu utvrđenu ugovorom o koncesiji u roku od 15 dana od dana primitka poziva Davatelja koncesije, te ako predmetno zemljište daje u zakup ili potkoncesiju.

X.

Na temelju ove Odluke ovlašćuje se ministar poljoprivrede, ribarstva i ruralnog razvoja da sklopi ugovor o koncesiji poljoprivrednog zemljišta iz točke I. ove Odluke kojim će se detaljno urediti ovlaštenja Davatelja koncesije, te prava i obveze Korisnika koncesije.

XI.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/08-03/15

Urbroj: 5030116-08-3

Zagreb, 21. studenoga 2008.

Predsjednik
dr. sc. Ivo Sanader, v. r.

Odluka, NN 138/2008-3873